अलीगढ़। बेरोजगारी के इस दौर अगर कोई युवाओं को नौकरी दिलाने की बात कहता है तो वह उनके लिए किसी फरिश्ते से कम नहीं है। अगर नौकरी सरकारी हो तो फिर सोने पे सुहागा। बेरोजगारी की इसी समस्या को एक जालसाज ने अपनी कमाई का जरिया बना लिया। उसने सेना आदि के हेल्थ विभाग में नौकरी दिलाने के नाम पर मंडल सहित अन्य जनपदों के सैकड़ों युवकों को फंसा लिया और करोड़ों की ठगी की। इस फर्जीवाड़े की जानकारी युवकों को उस समय हुई जब फर्जी ज्वानिंग लेटर देकर उनको असम, मेघालय और अन्य प्रदेशों में भटकाया गया।